
	ΔΙΗΜΕΡΟ ΣΥΝΕΔΡΙΟ
Μίλτος Σαχτούρης

ο ποιητής των τολμηρών εικόνων 

στο Σπίτι της Κύπρου

Την Πέμπτη 14 Νοεμβρίου και την Παρασκευή 15 Νοεμβρίου 2024, το Σπίτι της Κύπρου, το Τμήμα Σύγχρονου Πολιτισμού του Υφυπουργείου Πολιτισμού της Κυπριακής Δημοκρατίας και το Εθνικό και Καποδιστριακό Πανεπιστήμιο Αθηνών διοργάνωσαν Διήμερο Συνέδριο με τίτλο, «Μίλτος Σαχτούρης. Ο ποιητής των τολμηρών εικόνων».

Το Συνέδριο ήταν αφιερωμένο στη μνήμη του Θανάση Βαλτινού με αφορμή τον πρόσφατο θάνατό του.

Ο Διευθυντής του Σπιτιού της Κύπρου, κ. Διομήδης Νικήτα καλωσόρισε τους Συνέδρους και τους παρευρισκόμενους και στη συνέχεια διάβασε τον χαιρετισμό του Πρέσβη της Κυπριακής Δημοκρατίας κ. Σταύρου Αυγουστίδη.

Ακολούθως η Διευθύνουσα του Τομέα Γραμμάτων του Υφυπουργείου Πολιτισμού Κυπριακής Δημοκρατίας, τέως Μορφωτική Σύμβουλος, κ. Νάντια Στυλιανού έκανε μια σύντομη εισαγωγή και κήρυξε την έναρξη του Συνεδρίου.

Στο συνέδριο συμμετείχαν με εισηγήσεις τους:

Δημήτρης Αγγελάτος, Καθηγητής Εθνικού και Καποδιστριακού Πανεπιστημίου Αθηνών. Η διάνοιξη του ρήματος: γλυπτικές εντάσεις στην ποίηση του Μίλτου Σαχτούρη.
Νάντια Στυλιανού, Διευθύνουσα Τομέα Γραμμάτων Υφυπουργείου Πολιτισμού Κυπριακής Δημοκρατίας, τέως Μορφωτικός Σύμβουλος. Τα εγκιβωτισμένα πουλιά και η καλλιτεχνική μορφοποίησή τους στον Μίλτο Σαχτούρη.
Στέλλα Χαχάλη, Διδάκτωρ Τμήματος Τεχνών και Μέσων της Φιλοσοφικής Σχολής του Πανεπιστημίου του Πότσνταμ και Τμήματος Νεοελληνικής Φιλολογίας ΕΚΠΑ. «Σημάδια κίτρινα»: Το κίτρινο ως σημείο επαφής μεταξύ λόγου και εικόνας.
Έφη Σωτηροπούλου, Υποψήφια Διδάκτωρ, Εθνικό και Καποδιστριακό Πανεπιστήμιο Αθηνών. Το «χέρι» ως υλικό σπάραγμα: μία διαμεσική προσέγγιση της ποίησης του Μίλτου Σαχτούρη.

Δώρα Μέντη, ΕΔΙΠ, Εθνικό και Καποδιστριακό Πανεπιστήμιο Αθηνών. Η Αθήνα του Μίλτου Σαχτούρη.
Ιωάννης Σκουρής, Υποψήφιος Διδάκτωρ, Εθνικό και Καποδιστριακό Πανεπιστήμιο Αθηνών. Σχέσεις συν-/εν-αλλαγής στην ποίηση και τη ζωγραφική: το σώμα χωρίς όργανα. (Μ. Σαχτούρης και F. Bacon)
Άννα Αμπατζόγλου, Διδάκτωρ Νεοελληνικής Φιλολογίας ΕΚΠΑ. Ο Σαχτούρης, ο Baselitz και η αναστροφή του οπτικού χώρου: παράλληλη ιχνηλασία μιας (νεο)εξπρεσιονιστικής εικονοποιίας.

Μαρία Μπαμπλέκη, Υποψήφια Διδάκτωρ Νεοελληνικής Φιλολογίας ΕΚΠΑ. Είναι άγαλμα ή απόκρυφος θάνατος»: η (ανα)παράσταση του θανάτου στην ποίηση του Μίλτου Σαχτούρη.

Μιχαήλ Καλαβρός, Υποψήφιος Διδάκτωρ Νεοελληνικής Φιλολογίας ΕΚΠΑ. «Μακριὰ σ’ ἕν’ ἄλλο κόσμο γίνηκε αὐτὴ ἡ / ἀποκριὰ» «καὶ σ’ ἄλλον κόσμο ἀρχίζει καρναβάλι»: Ο Μίλτος Σαχτούρης του Χρήστου Μπράβου.

